FSMART บวก 4 วันพุ่ง 8% เก็งกำไร Q2 เด่น อานิสงส์ “เต่าบิน” หนุน โบรกชูเป้า 22 บ.
FSMART บวก 4 วันพุ่ง 8% เก็งกำไร Q2 เด่น แตะ 80 ลบ. อานิสงส์ “เต่าบิน” หนุน ดันงบครึ่งปีหลังฟื้น โบรกเคาะเป้า 22 บ.
FSMART บวก 4 วันพุ่ง 8% เก็งกำไร Q2 เด่น แตะ 80 ลบ. อานิสงส์ “เต่าบิน” หนุน ดันงบครึ่งปีหลังฟื้น โบรกเคาะเป้า 22 บ.
11 ก.ค. 2565

ผู้สื่อข่าวรายงานว่า วันนี้ (11 ก.ค.65) ราคาหุ้น บริษัท ฟอร์ท สมาร์ท เซอร์วิส จำกัด (มหาชน) หรือ FSMART ณ เวลา 14:52 น. อยู่ที่ระดับ 19.50 บาท บวก 0.60 บาท หรือ 3.17% สูงสุดที่ระดับ 19.90 บาท ต่ำสุดที่ระดับ 19 บาท ด้วยมูลค่าการซื้อขาย 117.16 ล้านบาท

ทั้งนี้ราคาหุ้น FSMART ปรับตัวขึ้นมาต่อเนื่อง 4 วันติดนับตั้งแต่ราคาหุ้นปิดที่ระดับ 17.90 บาท เมื่อวันที่ 5 ก.ค. 65 คิดเป็นการปรับตัวเพิ่มขึ้น 1.60 บาท หรือคิดเป็น 8%
บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ว่า คาดกำไรไตรมาส 2/65 อยู่ที่ 80 ล้านบาท ทรงตัวใกล้เคียงไตรมาส 1/65 โดยคาดกำไรของธุรกิจตู้บุญเติมลดลงเล็กน้อยจากไตรมาสก่อน จากค่าครองชีพที่สุงกระทบกับกลุ่มลูกค้าผู้มีรายได้น้อย แต่ชดเชยได้จากการรับรู้สู่วนแบ่งกำไรของตู้เต่าบิน 1 เดือนในไตรมาส 2/65 และคาดผลประกอบการจะฟื้นอย่างมีนัยสำคัญในครึ่งปีหลัง 65 จากธุรกิจตู้บุญเติมที่ทยอยฟื้นตามภาวะเศรษฐกิจและการรับรู้ส่วนแบ่งกำไรตู้เต่าบินเต็มไตรมาส ซึ่งปัจจุบันตู้เต่าบินมีกำไรสุทธิวันละเกือบ 1 ล้านบาท ทางฝ่ายวิจัยแนะนำ “ซื้อ” คงราคาเป้าหมายไว้ที่ 22 บาท